《涿郡张守四咏 其四 冬祈瑞雪》
明代·谢廷柱

丰年古有占，三白乃为理。如何雪愆期，侯心为忧瘁。

积诚诉苍天，天亦监侯意。纷纷战玉龙，败甲洒寒吹。

遗蝗入地深，乐稔歌至治。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。